Magdalenenstraße undergrunnsstasjon

Magdalenenstraße undergrunnsstasjon er en stasjon på U5-linjen i Berlin. Den befinner seg i den østlige bydelen Lichtenberg under Frankfurter Allee. Sammen med de andre stasjonene som ble åpnet 21. desember 1930 er de tegnet av den svenske arkitekten Alfred Grenander.

 Trivia 
Stasjonen er den u-bahnsstasjonen som er nærmest Stasimuseum Berlin i Ruschestraße; den ligger bare et minutts gange unna.
Stasjonen var før murens fall spøkelsesaktig stille unntatt på morgenen og kvelden. Dette skyldes at det var hovedsakelig Stasi-ansatte som benyttet seg av den for å komme til og fra jobb og at det ellers ikke var et stopp andre mennesker hadde noen grunn til å benytte seg av.Christian Halbrock, Stasi-Stadt. Die MfS-Zentrale in Berlin-Lichtenberg. Ein historischer Rundgang, Ch. Links Verlag, side 18 og 19. Stasi-medarbeideren Werner Stiller sa følgende om sin første tur til Stasi-sentralen i 1972:«På linjen fra Alexanderplatz i retning Tierpark Friedrichsfelde var det påfallende mange velkledde reisende. Jeg ble ikke overrasket da de fleste gikk ut sammen med meg på Magdalenenstrasse.»
Maleriene på stasjonsveggene (satt opp i 1986) er malt av Wolfgang Frankenstein, den samme maleren man kan se et verk av på Erich Mielkes kontor i Stasi-museet (der maleriet viser allmenn glede og entusiasme etter at Berlinmuren er bygget) ett minutts gange unna. Stasjonen kalles av og til "Frankensteins grotte" på folkemunne. Bildene er ikke særlig representative for DDRs offisielle kunstsyn, men ble allikevel valgt på grunn av Erich Mielkes forkjærlighet for maleren. Bildene ble utstyrt med titler på midten av 1990-tallet.

 Referanser 

Kategori:Stasjoner på Berlins undergrunnsbane
Kategori:Jernbanestasjoner åpnet i 1930
Kategori:1930 i Tyskland